**Kirill Olegovitš Slepets** (ven. Кирилл Олегович Слепец; s. 6. huhtikuuta 1999 Habarovsk, Venäjä) on venäläinen jääkiekkoilija, joka pelaa KHL-seura Amur Habarovskissa. Hän on pelipaikaltaan oikea laitahyökkääjä.

Ura
---

### Seuraura

Slepets on Amur Habarovskin kasvatti. Hän muutti jo 13-vuotiaana Jaroslavliin ja siirtyi Lokomotiv Jaroslavlin organisaatioon. Slepets oli kaudella 2014–2015 tehoilla 25+25=50 seuran U16-joukkueen paras pistemies ja hän jakoi joukkueen sisäisen maalipörssin voiton Vladislav Rybakovin kanssa. Slepets voitti myös sarjan finaaleiden syöttöpörssin kahdeksalla syöttöpisteellään. Hän voitti kauden päätteeksi hopeaa. Kauden 2015–2016 Slepets pelasi suurimmaksi osaksi Venäjän nuorten sarja MHL:ää Venäjän alle 18-vuotiaiden maajoukkueen paidassa. Hän pelasi osan kaudestaan myös Lokomotivin U17-joukkueessa, jonka varakapteenina Slepets toimi. Kauden 2016–2017 Slepets pelasi Loko Jaroslavlin MHL-joukkueessa. Hän edusti joukkuetta myös Junior Club World Cupissa, joka päättyi Lokon voittoon. Slepets pelasi siellä myös suurimman osan kaudesta 2017–2018, joka päättyi sarjan mestaruuteen, Harlamov Cupiin. Hän debytoi samalla kaudella myös miesten peleissä pelattuaan neljä ottelua VHL-joukkue HK Rjazanissa.

Kaudella 2018–2019 Slepets debytoi Lokomotiv Jaroslavlin KHL-joukkueessa, jossa hän pelasi kymmenen runkosarjaottelua tehden yhden maalin. Slepets teki KHL-debyyttinsä runkosarjan kuudennella kierroksella 15. syyskuuta 2018 Severstal Tšerepovetsia vastaan. Hän sai ottelussa jääaikaa 7.56 minuuttia ja Slepetsille merkittiin teholukema –1. KHL-uransa avausmaalin hän teki kahdeksannessa ottelussaan 13. tammikuuta 2019 vieraissa Admiral Vladivostokia vastaan. Slepetsin osuma jäi Lokomotivin 2–5-voitton päättyneen ottelun voittomaaliksi. Hän pelasi kauden aikana myös kuusi ottelua VHL-joukkue Lada Toljattissa. Suurimman osan kaudestaan Slepets pelasi kuitenkin Loko Jaroslavlin MHL-joukkueessa. Hän oli pudotuspeleissä joukkueen paras pistemies tehoilla 4+6=10. Slepets edusti Lokoa kauden aikana muyös Junior Club World Cupissam, joka päättyi joukkueen voittoon.

Carolina Hurricanes varasi Slepetsin viidennellä kierroksella 152. pelaajana NHL:n varaustilaisuudessa 2019. Hän pelasi alkukauden 2019–2020 kokonaan VHL-joukkue Buran Voronežin vahvuudessa, kunnes marraskuussa 2019 Lokomotiv Jaroslavl kauppasi Slepetsin latvialaisseura Dinamo Riikaan vaihdossa kanadalaishyökkääjä Brock Trotterin pelaajaoikeuksiin. Hän pelasi Dinamon KHL-joukkueessa loppukauden tehden 33 runkosarjaottelussa tehot 4+3=7. Kauden jälkeen toukokuussa 2020 seura kauppasi Slepetsin oikeudet takaisin Lokomotiviin vaihdossa jälleen Brock Trotterin oikeuksiin. Hän aloitti kauden 2020–2021 taas Buran Voronežin VHL-joukkueessa, kunnes joulukuussa 2020 Slepets siirtyi samassa liigassa pelaavaan Neftjanik Almetjevskiin.

Elokuussa 2021 Slepets teki vuoden mittaisen sopimuksen KHL-seura Spartak Moskovan kanssa. Jo samassa kuussa ennen kauden 2021–2022 alkua seura kauppasi hänet kasvattajaseuraansa Amur Habarovskiin vaihdossa hyökkääjä Andrei Loktionoviin, josta Amur sai myös rahallisen korvauksen. Slepets pelasi alkukaudella 14 runkosarjaottelua ilman tehopisteitä. Hän pelasi myös viisi ottelua VHL-joukkue Sokol Krasnojarskin vahvuudessa. Amurin jäätyä ulos KHL:n pudotuspeleistä, helmikuussa 2022 Slepets siirtyi loppukauden 2021–2022 kattavalla sopimuksella SM-liigajoukkue Oulun Kärppiin.

Kaudeksi 2022–2023 Slepets palasi vuoden mittaisella sopimuksella Amur Habarovskin KHL-joukkueeseen.

### Maajoukkueura

Slepets pelasi alle 20-vuotiaiden MM-kilpailuissa vuonna 2019. Hän oli viidellä osumallaan Venäjän paras maalintekijä. Slepetsin osumista kolme syntyi kypärätemppuna pronssiottelussa Sveitsiä vastaan. Hänen viimeinen maalinsa syntyi alivoimalla vastustajan tyhjään maaliin ja se viimeisteli Venäjälle loppulukemat 5–2. Joukkueen turnaus päättyi näin ollen pronssiin. Slepets valittiin Venäjän ottelun parhaaksi pelaajaksi.

Slepets pelasi myös alle 18-vuotiaiden MM-kilpailuissa vuonna 2017, jolloin hän voitti pronssia. Slepets jakoi Venäjän sisäisen tehotilaston voiton Mark Rubintšikin kanssa lukemalla +4. Puolivälieräottelussa Slovakiaa vastaan hän teki joukkueensa 3–2-voittomaalin jatkoajalla ajassa 68.32. Osuma ratkaisi Venäjälle välieräpaikan. Slepets valittiin Suomea vastaan pelatun välieräottelun päätteeksi joukkueensa ottelun parhaaksi pelaajaksi. Hän pelasi myös World U-17 Hockey Challengessa vuonna 2015, jolloin Slepets voitti hopeaa. Hän pelasi myös World Junior A Challengessa vuosina 2015 ja 2016, joista ensimmäinen turnaus päättyi hopeaan ja jälkimmäinen pronssiin.

Venäjän A-maajoukkueessa Slepets on pelannut kaksi ottelua ilman tehopisteitä. Hän sai tililleen ensimmäisen A-maaottelunsa vain 19-vuotiaana Beijer Hockey Gamesissa 9. helmikuuta 2019 Tukholman Hovetissa turnauksen isäntäjoukkue Ruotsia vastaan. Slepets merkittiin Venäjän extrahyökkääjäksi. Seuraavassa, turnauksen päättäneessä ottelussa 10. helmikuuta 2019 Tšekkiä vastaan hän nousi joukkueen pelaavaan kokoonpanoon. Slepets merkittiin Venäjän nelosketjun vasempaan laitaan Denis Zernovin ja Anton Burdasovin viereen. Hän on pelannut myös kaksi B-maaottelua.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2015–2016 | Team Russia U18 | MHL | 26 | 12 | 4 | 16 | 10 | 3 | 0 | 0 | 0 | 0 |
| 2016–2017 | Loko Jaroslavl | MHL | 41 | 8 | 10 | 18 | 16 | 4 | 0 | 3 | 3 | 2 | U18 | 7 | 4 | 2 | 6 | 0 |
| 2017–2018 | HK Rjazan | VHL | 4 | 0 | 0 | 0 | 2 | – | – | – | – | – |
|  | Loko Jaroslavl | MHL | 49 | 19 | 14 | 33 | 22 | 16 | 2 | 6 | 8 | 2 |
|  | Loko-Junior Jaroslavl | NMHL | 1 | 0 | 0 | 0 | 2 | – | – | – | – | – |
| 2018–2019 | Lokomotiv Jaroslavl | KHL | 10 | 1 | 0 | 1 | 2 | – | – | – | – | – | JMM | 7 | 5 | 2 | 7 | 4 |
|  | Lada Toljatti | VHL | 6 | 0 | 3 | 3 | 0 | – | – | – | – | – |
|  | Loko Jaroslavl | MHL | 17 | 12 | 6 | 18 | 6 | 17 | 4 | 6 | 10 | 10 |
| 2019–2020 | Buran Voronež | VHL | 21 | 8 | 7 | 15 | 6 | – | – | – | – | – |
|  | Dinamo Riika | KHL | 33 | 4 | 3 | 7 | 6 | – | – | – | – | – |
| 2020–2021 | Buran Voronež | VHL | 17 | 3 | 3 | 6 | 2 | – | – | – | – | – |
|  | Neftjanik Almetjevsk | VHL | 17 | 2 | 4 | 6 | 8 | 13 | 4 | 6 | 10 | 2 |
| 2021–2022 | Amur Habarovsk | KHL | 14 | 0 | 0 | 0 | 2 | – | – | – | – | – |
|  | Sokol Krasnojarsk | VHL | 5 | 2 | 1 | 3 | 2 | – | – | – | – | – |
|  | Kärpät | SM-liiga | 15 | 1 | 3 | 4 | 2 | 1 | 0 | 0 | 0 | 0 |
| 3 kautta | yhteensä | KHL | 57 | 5 | 3 | 8 | 10 | – | – | – | – | – |
| 1 kausi | yhteensä | SM-liiga | 15 | 1 | 3 | 4 | 2 | 1 | 0 | 0 | 0 | 0 |
| 5 kautta | yhteensä | VHL | 70 | 15 | 18 | 33 | 20 | 13 | 4 | 6 | 10 | 2 |

Lähteet
-------

* Kirill Slepets The Internet Hockey Databasessa (englanniksi)
* Kirill Slepets Eurohockey-sivustolla (englanniksi)
* Kirill Slepets *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7 8  Kirill Slepets *Elite Prospects*. Everysport Media Group AB.  (englanniksi)
2. 1 2  Местный парень *hcamur.ru*.  26.8.2021. Хоккейного Клуба Амур. Viitattu 8.2.2022. (venäjäksi)
3. ↑  Elite Prospects - Lokomotiv-2004 Yaroslavl U16 *eliteprospects.com*. Everysport Media Group AB. Viitattu 8.2.2022. (englanniksi)
4. ↑  Game summary: Lokomotiv - Severstal *en.khl.ru*.  15.9.2018. KHL. Viitattu 8.2.2022. (englanniksi)
5. ↑  Game summary: Admiral - Lokomotiv *en.khl.ru*.  13.1.2019. KHL. Viitattu 8.2.2022. (englanniksi)
6. ↑  Elite Prospects - Lokomoti Yaroslavl *eliteprospects.com*. Everysport Media Group AB. Viitattu 8.2.2022. (englanniksi)
7. ↑  Lokomotiv traded Kirill Slepets to Dinamo Riga *en.khl.ru*.  13.11.2019. KHL. Viitattu 8.2.2022. (englanniksi)
8. ↑  Аалтонен остался в СКА. Трансферы 5 мая *khl.ru*.  13.11.2019. КХЛ. Viitattu 8.2.2022. (venäjäksi)
9. ↑  Кирилл Слепец пополнил «Нефтяник» *vhlru.ru*.  23.12.2020. Высшая хоккейная лига. Viitattu 8.2.2022. (venäjäksi)
10. ↑  СИСТЕМУ «СПАРТАКА» ПОПОЛНИЛ КИРИЛЛ СЛЕПЕЦ *spartak.ru*.  9.8.2021. хоккейного клуба «Спартак». Viitattu 8.2.2022. (venäjäksi)
11. ↑  Kirill Slepets loppukauden sopimuksella Kärppiin *karpat.fi*.  7.2.2022. Oulun Kärpät Oy. Viitattu 8.2.2022.
12. ↑  «Нефтехимик» обменял Марата Хайруллина в СКА. Трансферы 24 мая *khl.ru*.  24.5.2022. КХЛ. Viitattu 24.5.2022. (venäjäksi)
13. ↑  Miettinen, Miska: Kärpissä epäonnistunut ulkomaalaishankinta palaa KHL:ään *suomikiekko.com*.  25.5.2022. Nordic Sport Media. Viitattu 27.5.2022.
14. ↑  Elite Prospects - Russia U20 *eliteprospects.com*. Everysport Media Group AB. Viitattu 8.2.2022. (englanniksi)
15. ↑  GAME SUMMARY (pdf) *stats.iihf.com*.  5.1.2019. IIHF. Viitattu 8.2.2022. (englanniksi)
16. ↑  BEST PLAYER OF THE GAME SELECTED BY THE TEAM (pdf) *reports.iihf.hockey*.  5.1.2019. IIHF.  Arkistoitu 3.3.2021. Viitattu 8.2.2022. (englanniksi)
17. ↑  Elite Prospects - Russia U18 *eliteprospects.com*. Everysport Media Group AB. Viitattu 8.2.2022. (englanniksi)
18. ↑  GAME SUMMARY (pdf) *stats.iihf.com*.  20.4.2017. IIHF. Viitattu 8.2.2022. (englanniksi)
19. ↑  BEST PLAYER OF THE GAME SELECTED BY THE TEAM (pdf) *reports.iihf.hockey*.  23.4.2017. IIHF.  Arkistoitu 24.4.2017. Viitattu 8.2.2022. (englanniksi)
20. ↑  SWE - RUS (Line Up) *stats.swehockey.se*.  9.2.2019. Svenska Ishockeyförbundet. Viitattu 8.2.2022. (englanniksi)
21. ↑  RUS - CZE (Line Up) *stats.swehockey.se*.  10.2.2019. Svenska Ishockeyförbundet. Viitattu 8.2.2022. (englanniksi)